Varemesse

Varemesse (ofte kalt industrimesse, trade fair, exhibition, trade show) er en midlertidig utstilling hvor firmaer fra en industrisektor selger, viser frem produkter og tjenester og bygger nettverk med forretningspartnere. 

Varemesser består generelt av tre aktører: Varemesseselskaper som arrangerer messene, leier ut utstillingsareal, organiserer praktiske gjøremål osv; utstillere, som leier et areal hvor de bygger en utstillingsstand og prenseterer sine produkter; og besøkende som besøker messen under den tiden arrangementet varer. I tillegg til utstillingene arrangeres det også konferanser, seminarer og møter under en messe, hvor industrien diskuterer trender og utvalgte temaer. Internasjonale varemesser er en viktig plattform for selskaper som ønsker å eksportere til utlandet. I Norge hjelper blant annet Innovasjon Norge og Norsk-Tysk Handelskammer norske eksportbedrifter med deltakelse på varemesser i utlandet. Lokale myndigheter eier ofte en del av varemesseselskapene i den hensikt å stimulere handel i sin region.

Varemessen har sitt opphav fra det klassiske markedet i middelalderen. Byene Köln, Leipzig og Hannover var viktige krysningspunkter for handelsruter og her oppsto de første varemessene. På slutten av 1800-tallet fram til 1920 var messene kjent som de store verdensutstillingene hvor alle slags oppfinnelser ble presentert. Den moderne messen er spesifisert til kun en industriell sektor eller salg, og har siden 1950 vært en viktig metode for eksport i land som Tyskland og USA.

Stiftelsen Norges Varemesse er med sitt anlegg i Lillestrøm den mest sentrale messehallutleier og arrangør av messer i Norge. Anlegget huser i tillegg til messer og utstillinger også hvert år et stort antall kongresser, konferanser, banketter, konserter og andre events.

 Bruk 
Handelsmesser spiller en viktig rolle i markedsføring, samt i etablering av forretningsforbindelser i de bransjer som bruker dem. Folk er ivrige etter å bli kjent med personer og selskaper på sitt nivå i forsyningskjeden, samt med potensielle leverandører og kjøpere.

Vanligvis er det på den sentrale utstillingsplassen boder hvor folk viser frem sine produkter eller tjenester, og i løpet av dagen holdes det seminarer om emner som er relevante for bransjen, som beste praksis, trender og regulering. Det vil også være felles måltider med innlegg fra hovedtalere og sosiale arrangementer om kveldene. Bodene varierer fra enkle bord til komplekse konstruksjoner.

Deltagelse på messer krever ofte betydelige mengder tid og penger fra deltakende selskaper. Planlegging inkluderer forhåndsorganisering av møter med andre deltakere og søk etter ressurser for å realisere mulighetene som åpner seg på messen. Utgifter inkluderer leie av plass, standdekorer og etablering av utstillingseksponeringer, telekommunikasjon, reiser, opphold samt reklamelitteratur og varer å gi bort til deltakerne.

I tillegg oppstår det kostnader på messen for tjenester som strømforsyning, rengjøring av utstillingsboder, internettjenester og transport (også kjent som lasthåndtering). Disse lokale logistikkutgiftene oppmuntrer byer til å markedsføre messer som et middel for å utvikle den lokale økonomien, samt gi lokale selskaper muligheter for vekst og tiltrekke nye selskaper.

 Kjente messer 
Aqua Nor
Bygg Reis Deg
CeBit
Den Tekniske Messen/Industridagene
Eliaden
GENERA
Nor-Fishing
Nor-Shipping
Reiseliv
Sjøen for alle
IWA OutdoorClassics

Kjente messearrangører
Norges Varemesse, Lillestrøm
Deutsche Messe, Hannover

 Kilder 
Kirchgeorg, M., Giese,W., Dornscheidt, W., and Stoeck, N., (2005), Trade Show Management:Planning,Implementing and Controlling of Trade Shows, Conventions and Events, Gabler Verlag, Wiesbaden

 Eksterne lenker 
 Norges Varemesse
 Innovasjon Norge
 Norsk-Tysk Handelskammer
 Nor-Shipping
 Reiseliv
 Bygg Reis Deg

 Referanser